XX amžiaus pradžioje skandinaviškas dizainas paplito Danijoje, Švedijoje, Islandijoje, Suomijoje ir Norvegijoje, o 1950 metais jis sužavėjo JAV ir Kanados gyventojus. Šiuolaikinis skandinaviškas dizainas populiarus visame pasaulyje. Šis tvarus interjero dizainas pasižymi modernaus ir industrinio dizainų susimaišymu, kuris yra persmelktas tradicinių amatų kūrėjų darbu. Skandinaviškas interjero dizainas – tai populiarus namų dizaino stilius, kuris pasižymi savo švarumu, trapumu, kviečiančiu ir raminančiu interjeru, tačiau tuo pačiu metu sudominantis ir intriguojantis. Daugelis žmonių nori įnešti skandinavišką stilių į savo erdvę, tačiau tai sunku atkartoti, jei nežinoma, kokie jo pamatiniai principai. Per daugiau nei šimtą metų, skandinaviškas stilius vis tiek išliko minimalistinis, paprastas, pasižymintis funkcionalumu ir prieinamas bet kurio visuomenės sluoksnio asmenims. Išmokti ir įgyvendinti skandinavišką stilių savo namuose (ir gyvenimo būde) gali bet kuris asmuo, svarbu tik suvokti pamatinius jo principus: minimalizmas, funkcionalumas, kokybė, meistriškumas, neutralumas, natūralumas, Hygge.